钦定古今图书集成/理学汇编/学行典/第239卷 > 舒公平
## 钦定古今图书集成/理学汇编/学行典/第239卷 > 舒公平

按《南昌郡乘》，舒公平，字廉夫，靖安人，宋衡州录事参
军邦佐之后。延祐间，官定户籍，平奉命总覆靖安诸
乡，凡有田不税、无田虚税之家，悉以实报，蒙惠者甚
众。捕寇官军至县，俘男女百馀，平捐资饮食之具，言
于主帅，多获免。流民数百入境，邀重糈，弗得，则肆劫
掠。平与之约，“令勿旁骚，当供三日之食。”皆帖帖受命
而去。遇岁饥，辄竭所积赈贷，且命工斲材以给死而
无棺者，远近深德之。博涉经史，于《春秋》尢邃，然不苟
作注释。每评论宋文，推苏明允第一。学者称之曰“平
山先生。”